**ПРОТОКОЛ № 16**

Днес, 27.04.2021 год. от 13.00 часа се проведе неприсъствено заседание на Факултетния съвет (ФС) на Ветеринарномедицински факултет (ВМФ) при Тракийски университет (ТрУ).

**В заседанието се регистрираха:** проф. дн Анелия Миланова, проф. дн Иван Динев, проф. двмн Иван Пенчев, проф. двмн Илия Цачев, проф. дн Мария Андонова, проф. двмн Михаил Паскалев, проф. двмн Стойчо Стоев, доц. д-р Антон Русенов, доц. д-р Владимир Петров, доц. д-р Георги Пенчев, доц. д-р Димитър Костов, доц. д-р Звезделина Янева, доц. д-р Звезделина Киркова, доц. д-р Петко Джелебов, доц. д-р Пламен Георгиев, доц. д-р Радостин Симеонов, проф. д-р Станимир Йотов, проф. д-р Тодор Стоянчев, доц. д-р Цветан Чапръзов, доц. д-р Цветослав Койнарски, гл. ас. д-р Анатоли Атанасов, гл. ас. д-р Иван Фасулков, гл. ас. д-р Манол Карадаев, Алекс Петров, Даниел Гългълов и Екатерина Арсова.

**В заседанието не се регистрира:** проф. дн Михни Люцканов, проф. д-р Наско Василев, доц. д-р Галина Симеонова, доц. д-р Диан Канъков, доц. д-р Добри Ярков, доц. д-р Евгени Славов, доц. д-р Екатерина Вачкова, ас. Румен Ройдев и Олександра Тишченко.

**СПИСъЧЕН СЪСТАВ: 35**

**РЕГИСТРИРАНИ: 26**

Деканът на ВМФ, проф. д-р Тодор Стоянчев откри неприсъственото заседание на ФС с благодарност към всички регистрирани членове в онлайн платформата и предложи да бъдат направени промени в дневния ред.

**Проф. Тодор Стоянчев:** Уважаеми колеги, дневният ред е предварително обявен, като има предложения за добавяне на нови две точки – точка №7 „*Утвърждаване на два СДК курса към ВМФ*“ и точка №8 „*Избор на научно жури за конкурс по ЗРАСРБ*“, като по този начин точка №9 става „*Текущи*“.

Ако няма други предложения, предлагам да гласуваме. Който е съгласен с така предложения дневен ред, моля да гласува.

**Гласуване: Общо – 26, За – 26**

*Въз основа резултатите от гласуването ФС*

***РЕШИ:***

***Приема предложения от Деканското ръководство***

**ДНЕВЕН РЕД:**

*1. Избор на Ръководител клиника „Коне“.*

*Докл.: проф. Т. Стоянчев, Декан на ВМФ.*

*2. Преобявяване на позиция за редовен асистент.*

*Докл.: доц. Г. Пенчев, Зам.-декан на ВМФ.*

*3. Приемане на доклади за самооценка за програмна акредитация на 6 броя докторски програми.*

*Докл.: доц. Г. Пенчев, Зам.-декан на ВМФ.*

*4. Приемане на доклади за изпълнение препоръките от предходна акредитация на докторски програми.*

*Докл.: доц. Г. Пенчев, Зам.-декан на ВМФ.*

*5. Утвърждаване на научни проекти на ВМФ от конкурс 2021 г.*

*Докл.: доц. Г. Пенчев, Зам.-декан на ВМФ.*

*6. Удължаване срока на научни проекти.*

*Докл.: доц. Г. Пенчев, Зам.-декан на ВМФ.*

*7. Утвърждаване на два СДК курса към ВМФ.*

*Докл.: доц. З. Киркова, Ръководител СДО/СДК.*

*8. Избор на научно жури за конкурс по ЗРАСРБ.*

*Докл.: доц. Г. Пенчев, Зам.-декан на ВМФ.*

*9. Текущи.*

**ПО ПЪРВА ТОЧКА Факултетният съвет реши*:***

***Утвърждава доц. д-р Сашо Събев за ръководител на клиника „Коне“ и гл. ас. д-р Манол Карадаев за заместник-ръководител на клиника „Коне“.***

**ПО ВТОРА ТОЧКА Факултетният съвет реши*:***

***Предлага разкриване на процедура по обявяване на конкурс за заемане на академичната длъжност „асистент“ по научна специалност „Хранене и диететика“, област на висше образование 6.0 Аграрни науки и ветеринарна медицина, професионално направление 6.4. Ветеринарна медицина, със срок за подаване на документи 2 месеца от датата на публикуване на конкурса.***

**ПО ТРЕТА ТОЧКА Факултетният съвет реши*:***

***Приема докладите за самооценка за програмна акредитация на докторските програми „Ветеринарна микробиология“, „Физиология на животните и човека“, „Генетика“, „Фармакология“, „Морфология“ и „Анатомия, хистология и цитология“, в професионално направление 6.4. Ветеринарна медицина, област на висше образование 6.0 Аграрни науки и ветеринарна медицина.***

**ПО ЧЕТВЪРТА ТОЧКА Факултетният съвет реши*:***

***Приема докладите за изпълнение препоръките от предходна акредитация на докторските програми „Ветеринарна микробиология“, „Физиология на животните и човека“, „Генетика“, „Фармакология“, „Морфология“ и „Анатомия, хистология и цитология“, в професионално направление 6.4. Ветеринарна медицина, област на висше образование 6.0 Аграрни науки и ветеринарна медицина.***

**ПО ПЕТА ТОЧКА Факултетният съвет реши*:***

***Приема и утвърждава научните проекти от конкурсната сесия за 2021 година както следва:***

***Проект № 1: „Ретроспективни и количествени проучвания на спонтанни мамарни неоплазии при котката“, с ръководител доц. дн Радостин Симеонов, срок на изпълнение 3 години и финансиране в размер на 4158 лв.***

***Проект № 2: „Клинично приложение на рекомбинантен човешки еритропоетин за стимулиране на остеогенезата при диафизарни фрактури на бедрената кост при котки“, с ръководител проф. двмн Михаил Паскалев, срок на изпълнение 2 години и финансиране в размер на 4247 лв.***

***Проект № 3: „Проучвания върху разпространението на синантропните видове хлебарки в животновъдни обекти и предприятия от хранително-вкусовата промишленост и сравнителна оценка на ефективността на различни инсектицидни методи и средства“, с ръководител доц. д-р Георги Желев, срок на изпълнение 2 години и финансиране в размер на 3432 лв.***

***Проект № 4: „Създаване на алгоритъм за ранно диагностициране на миксоболоза при пъстървови видове риби чрез комплекс от биохимични, хематологични и серологични изследвания“, с ръководител доц. д-р Димитринка Запрянова, срок на изпълнение 2 години и финансиране в размер на 3850 лв.***

***Проект № 5: „Възможности за подобряване благополучието на агнета чрез имуномодулатор и хепатопротектор като хранителни добавки“, с ръководител доц. д-р Надя Бозакова, срок на изпълнение 2 години и финансиране в размер на 7487 лв.***

***Проект № 6: „Сравнителни in vitro изследвания на биологичната активност на дву- и трикомпонентни формулировки, съдържащи комбинации: биофлавоноид/витамин Е/хетеробиополимер“, с ръководител доц. д-р Звезделина Янева, срок на изпълнение 2 години и финансиране в размер на 7392 лв.***

***Проект № 7: „Изследване влиянието на съвместното приложение на природни субстанции върху редокс-статуса и пролифериращата активност на левкемични лимфоцити“, с ръководител ас. д-р Доника Иванова, срок на изпълнение 2 години и финансиране в размер на 3234 лв.***

***Проект № 8: „Контрол на сифонаптерозата при кози чрез изпитване ефикасността на съвременни инсектициди. Роля на бълхите за пренасянето на патогени“, с ръководител доц. д-р Андрей Иванов, срок на изпълнение 2 години и финансиране в размер на 2552 лв.***

***Проект № 9: „Проучване токсичните ефекти на етиленгликол и неговите метаболити при зайци, като животински модел за интоксикация при кучета и котки“, с ръководител гл. ас. д-р Цанко Христов, срок на изпълнение 2 години и финансиране в размер на 4840 лв.***

***Проект № 10: „Сравнително проучване на някои основни кръвни биохимични показатели при волиерно отглеждани брадати, белоглави, черни, египетски лешояди и гарвани гробари в България“, с ръководител доц. д-р Добри Ярков, срок на изпълнение 2 години и финансиране в размер на 2794 лв.***

***Проект № 11: „Екстериорен анализ на българските породи и породни групи кокошки“, с ръководител гл. ас. д-р Ивелина Павлова, срок на изпълнение 2 години и финансиране в размер на 3520 лв.***

**ПО ШЕСТА ТОЧКА Факултетният съвет реши*:***

***Утвърждава удължаване срока на изпълнение с една година на Научен проект №06/2019 год., на тема „*** ***Хепатит Е вирусна инфекция: първо серопревалентно проучване при свине от Северна България “, с научен ръководител проф. двмн Илия Цачев.***

**ПО СЕДМА ТОЧКА Факултетният съвет реши*:***

Решение 1: ***Утвърждава краткосрочен курс за провеждане на следдипломно обучение на тема „Придобиване на правоспособност за ръководители на дейности по извършване на дезинфекция, дезинсекция, дератизация и девастация при ограничаване и ликвидиране на болестите при животните“, с общ хорариум 49 часа, такса за индивидуално обучение в размер на 800 лв. и такса за групово обучение в размер на 500 лв.***

Решение 2: ***Утвърждава краткосрочен курс за провеждане на следдипломно обучение на тема „Придобиване на правоспособност за изпълнители на дейности по извършване на дезинфекция, дезинсекция, дератизация и девастация при ограничаване и ликвидиране на болестите при животните“, с общ хорариум 33 часа, такса за индивидуално обучение в размер на 500 лв. и такса за групово обучение в размер на 350 лв.***

**ПО ОСМА ТОЧКА Факултетният съвет реши*:***

***Утвърждава състав на научно жури за оценяване на дисертационен труд на тема „Проучвания върху качеството и безопасността на пчелни продукти“, представен от доц. д-р*** ***Динко Христов Динков, за придобиване на научната степен „Доктор на науките“ по научна специалност „Ветеринарно-санитарна експертиза“, област на висше образование 6.0 Аграрни науки и ветеринарна медицина, професионално направление 6.4. Ветеринарна медицина, както следва:***

***Външни за ТрУ членове:***

***1. Проф. д-р Христо Йорданов Даскалов – ПН 6.4. Ветеринарна медицина, Национален диагностичен научноизследователски ветеринарномедицински институт „Проф. д-р Г. Павлов“, гр. София.***

***2. Проф. д-р Румен Веселинов Караколев – ПН 6.4. Ветеринарна медицина, Национален диагностичен научноизследователски ветеринарномедицински институт „Проф. д-р Г. Павлов“, гр. София.***

***3. Проф. дсн Живко Асенов Кръстанов – ПН 6.3. Животновъдство, Земеделски институт, гр. Стара Загора.***

***4. Доц. д-р Илиян Радев Костов – ПН 6.4. Ветеринарна медицина, Национален диагностичен научноизследователски ветеринарномедицински институт „Проф. д-р Г. Павлов“, гр. София.***

***Резервен външен член: Доц. д-р Роман Пепович Петков – ПН 6.4. Ветеринарна медицина, Лесотехнически университет, гр. София.***

***Вътрешни за ТрУ членове:***

***1. Проф. дн Анелия Миланова Кондева – ПН 6.4. Ветеринарна медицина, ВМФ, ТрУ, гр. Стара Загора.***

***2. Проф. двмн Александър Иванов Павлов – ПН 6.4. Ветеринарна медицина, пенсионер, гр. Стара Загора.***

***3. Проф. двмн Иван Борисов Иванов – ПН 6.4. Ветеринарна медицина, пенсионер, гр. Стара Загора.***

***Резервен вътрешен член: Проф. двмн Иван Пенчев Георгиев – ПН 6.4. Ветеринарна медицина, ВМФ, ТрУ, гр. Стара Загора.***

**ПО ДЕВЕТА ТОЧКА Факултетният съвет реши*:***

**Проф. Тодор Стоянчев:** В тази точка, бих искал да ви представя, че на 11 май, когато е празника на ВМФ предстои откриване на първия по рода си „Ветеринарен симулационен център“.

На 30 април ще се проведе регионална среща с президента на EAEVE и осма регионална група. На тази среща ще се дискутират нови направления в областта на ветеринарната медицина, отражението на COVID върху ветеринарната медицина и приложението на добри практики, които могат да бъдат възприети от всички университети.

На проведен разширен Ректорски съвет, Ректорът обяви датите 05.05. и 07.05. за учебни и работни дни, в неприсъствена форма. В посочените дни деканата няма да работи. От 10 май се възстановява изцяло присъственото обучение на нашите студенти за всички курсове. На проведен разширен Декански съвет беше взето решение редовната и поправителната лятна изпитна сесия да бъдат проведени в онлайн режим. Обучението на англоезичните студенти продължава да бъде в хибридна форма, тъй като голяма част от тях не са тук и ще изпитват затруднения ако трябва да са в присъствена форма.

**Доц. Георги Пенчев:** Уважаеми колеги, бих искал да ви съобщя, че планираме провеждане на научната конференция на ВМФ да бъде на 22 и 23 октомври. На сайта на факултета ще се публикува поетапно информация за сроковете, таксите и оформянето на докладите. Ще има три възможности за отпечатване на докладите – Bulgarian Journal of Veterinary Medicine, Trakia Journal of Sciences и суплемент към нашето списание, който ще бъде отпечатан на по-късен етап, с условието, че публикуваните в суплемента доклади няма да бъдат реферирани в Scopus.

**ПРОТОКОЛ № 17**

Днес, 25.05.2021 год. от 13.00 часа в Лекционна зала №6 на Тракийски университет (ТрУ) се проведе заседание на Ветеринарномедицински факултет (ВМФ) при Тракийски университет (ТрУ).

**На заседанието присъстваха:** проф. дн Иван Динев, проф. двмн Иван Пенчев, проф. двмн Михаил Паскалев, проф. д-р Наско Василев, проф. д-р Станимир Йотов, проф. двмн Стойчо Стоев, проф. д-р Тодор Стоянчев, доц. д-р Антон Русенов, доц. д-р Владимир Петров, доц. д-р Георги Пенчев, доц. д-р Диан Канъков, доц. д-р Димитър Костов, доц. д-р Екатерина Вачкова, доц. д-р Звезделина Янева, доц. д-р Звезделина Киркова, доц. д-р Пламен Георгиев, доц. дн Радостин Симеонов, доц. д-р Цветан Чапръзов, доц. д-р Цветослав Койнарски, гл. ас. д-р Анатоли Атанасов, гл. ас. д-р Иван Фасулков, гл. ас. д-р Манол Карадаев, ас. Румен Ройдев.

**От заседанието отсъстваха:** проф. дн Анелия Миланова, проф. двмн Илия Цачев, проф. дн Мария Андонова, проф. дн Михни Люцканов, доц. д-р Галина Симеонова, доц. д-р Добри Ярков, доц. д-р Евгени Славов, доц. д-р Петко Джелебов и студентите Алекс Петров, Даниел Гългълов, Екатерина Арсова и Олександра Тишченко.

**СПИСъЧЕН СЪСТАВ: 35**

**ПРИСЪСТВАТ: 23**

Деканът на ВМФ, проф. д-р Тодор Стоянчев откри заседанието на ФС с благодарност към присъстващите членове и предложи да бъдат направени промени в дневния ред.

**Проф. Тодор Стоянчев:** Уважаеми колеги, дневният ред е предварително обявен, като има предложения за добавяне на нови три точки – точка №6 „*Избор на хоноруван преподавател*“, точка №7 „*Текущо студентско състояние на ВМФ и административна заверка на летен семестър*“ и точка №8 „*Решение за свикване на ОС на ВМФ*“, като по този начин точка №9 става „*Текущи*“.

Ако няма други предложения, предлагам да гласуваме. Който е съгласен с така предложения дневен ред, моля да гласува.

**Гласуване: Общо – 23, За – 23**

*Въз основа резултатите от гласуването ФС*

***РЕШИ:***

***Приема предложения от Деканското ръководство***

**ДНЕВЕН РЕД:**

*1. Обявяване на конкурс за редовен професор.*

*Докл.: доц. Г. Пенчев, Зам.-декан на ВМФ.*

*2. Обявяване на конкурси за редовни асистенти.*

*Докл.: доц. Г. Пенчев, Зам.-декан на ВМФ.*

*3. Обявяване на конкурс за главен асистент.*

*Докл.: доц. Г. Пенчев, Зам.-декан на ВМФ.*

*4. Избор на главни асистенти.*

*Докл.: доц. Г. Пенчев, Зам.-декан на ВМФ.*

*5. Отчисляване на докторант с право на защита.*

*Докл.: проф. Т. Стоянчев, Декан на ВМФ.*

*6. Избор на хоноруван преподавател.*

*Докл.: проф. Т. Стоянчев, Декан на ВМФ.*

*7. Текущо студентско състояние на ВМФ и административна заверка на летен семестър.*

*Докл.: проф. Т. Стоянчев, Декан на ВМФ.*

*8. Решение за свикване на ОС на ВМФ.*

*Докл.: проф. Т. Стоянчев, Декан на ВМФ.*

*9. Текущи.*

**ПО ПЪРВА ТОЧКА Факултетният съвет реши*:***

***Предлага обявяване на конкурс за заемане на академичната длъжност „професор“ по „Патология на животните“, област на висше образование 6.0 Аграрни науки и ветеринарна медицина, професионално направление 6.4. Ветеринарна медицина, със срок за подаване на документи 2 месеца от публикуване на обявата, за нуждите на секция „Патологична анатомия“ към катедра „Обща и клинична патология“.***

**ПО ВТОРА ТОЧКА Факултетният съвет реши*:***

Решение 1: ***Предлага обявяване на конкурс за заемане на академичната длъжност „асистент“ по „Физиология на животните и човека“, област на висше образование 6.0 Аграрни науки и ветеринарна медицина, професионално направление 6.4. Ветеринарна медицина, със срок за подаване на документи 2 месеца от публикуване на обявата, за нуждите на секция „Физиология на животните“ към катедра „Фармакология, физиология на животните и физиологична химия“.***

Решение 2: ***Предлага обявяване на конкурс за заемане на академичната длъжност „асистент“ по „Паразитология и инвазионни болести на животните и човека“, област на висше образование 6.0 Аграрни науки и ветеринарна медицина, професионално направление 6.4. Ветеринарна медицина, със срок за подаване на документи 2 месеца от публикуване на обявата, за нуждите на секция „Паразитология и инвазионни болести“ към катедра „Ветеринарна микробиология, инфекциозни и паразитни болести“.***

Решение 3: ***Предлага обявяване на конкурс за заемане на академичната длъжност „асистент“ по „Патология на животните“, област на висше образование 6.0 Аграрни науки и ветеринарна медицина, професионално направление 6.4. Ветеринарна медицина, със срок за подаване на документи 2 месеца от публикуване на обявата, за нуждите на секция „Патологична анатомия“ към катедра „Обща и клинична патология“.***

**ПО ТРЕТА ТОЧКА Факултетният съвет реши*:***

***Предлага обявяване на конкурс за заемане на академичната длъжност „главен асистент“ по „Морфология“, област на висше образование 6.0 Аграрни науки и ветеринарна медицина, професионално направление 6.4. Ветеринарна медицина, със срок за подаване на документи 2 месеца от публикуване на обявата, за нуждите на секция „Цитология, хистология и ембриология“ към катедра „Ветеринарна анатомия, хистология и ембриология“.***

**ПО ЧЕТВЪРТА ТОЧКА Факултетният съвет реши*:***

Решение 1: ***Избира ас. д-р Людмил Желев Иванов за заемане на академичната длъжност „главен асистент“ по научна специалност „Ветеринарна микробиология“ за нуждите на секция „Ветеринарна микробиология“ към катедра „Ветеринарна микробиология, инфекциозни и паразитни болести“.***

Решение 2: ***Избира ас. д-р Христо Рачев Христов за заемане на академичната длъжност „главен асистент“ по научна специалност „Морфология“ за нуждите на секция „Ветеринарна анатомия“ към катедра „Ветеринарна анатомия, хистология и ембриология“.***

**ПО ПЕТА ТОЧКА Факултетният съвет реши*:***

***Предлага отчисляване на ас. Марияна Пепова Стратева, докторант в самостоятелна форма на обучение, с право на защита на дисертационен труд на тема „Хистологично, физикохимично, микробиологично изследване на мускулатура от пресни и замразени шаран и дъгова пъстърва“ за придобиване на ОНС „Доктор“ по научна специалност „Морфология“, с научен ръководител доц. д-р Георги Пенчев.***

**ПО ШЕСТА ТОЧКА Факултетният съвет реши*:***

***Приема предложението д-р Илиян Костов да бъде назначен за хоноруван преподавател към магистърската програма „Санитарна микробиология и безопасност на храните“, с аудиторна заетост 20 часа лекции и практически занятия по дисциплината „Организация и правно регламентиране на контрола и безопасността на храните“, както и 22 часа лекции и практически занятия по дисциплината „Одит на системи за управление на безопасността, ДПП и НАССР“.***

**ПО СЕДМА ТОЧКА Факултетният съвет реши*:***

***Утвърждава получаването на административна заверка на летния семестър на учебната 2020-2021 година и получаването на максимален брой кредити след успешно покриване на изпит по съответна дисциплина за студентите от ВМФ.***

**ПО ОСМА ТОЧКА Факултетният съвет реши*:***

***Утвърждава провеждането на Общо събрание на ВМФ да бъде на 01.07.2021 год. в лекционна зала №6.***

**ПО ДЕВЕТА ТОЧКА Факултетният съвет реши*:***

**Проф. Тодор Стоянчев:** В тази точка бих искал да коментирам качеството на обучението. Съгласно инструкциите на EAEVE, ще изпратим писма до всяка секция за стриктно попълване на документацията относно качеството на обучение.

Във връзка с решение на ФС, предстои изплащане на възнаграждението на всички научни ръководители на докторанти, както и публикуването на научни статии с IF над 1.

**Доц. Пламен Георгиев:** Бих искал да напомня, че в момента тече промяна в клиничната дейност във връзка с Университетската ветеринарна болница. Въпросите касаят основно работа с новата електронна програма, 24 часови дежурства, включване на повече студенти в дейността на болницата и др.

**Проф. Тодор Стоянчев:** В тази връзка, миналата седмица имахме посещение от съвета на настоятелите на ТрУ, поради оплакване за провеждане на клинично обучение в големи групи и с неадекватна техника и апаратура. Направихме посещение в болницата, за да се запознаят с работата в реална среда, след което те съобщиха, че това което са наблюдавали ги удовлетворява.